Aarhuus Stifts-Tidende, 1833-10-25
Nyheder fra Udlandet. Spanien. Opstanden mod Dronningen griber vidt og bredt omkring sig. D. Carlos er bleven udraabt til Konge i flere af Spaniens største Stæder, f. Ex. Vittoria, Burgos og Valladolid. J hele discaia er Landfolket væbnet, og i Bilbao er oprettet en provisorisk Regjering i D. Carlos's Navn. Al lader befrygte en ny og skrækkelig Borgerkrig i dette af lidenskabelige Partier sønderslidte Land. Jnsurgenterne have ladet Dronningens Regjering tilkjendegive, at de ville opoffre Liv og Blod for D. Carlos. Og da de styres og ledes af Geistligheden, som i Spanien tæller 115,000 Munke, kan man forudsee rædselfulde Begivenheder. J Madrid var det roligt endnu, dog herskede der en ængstelig Bevægelse, Alt var i en spændt Forventning om hvad der vilde skee. Det havde gjort stort Jndtryk paa Almuen at de saakaldte Apostoliske, Munkepartiet, havde ladet Regjeringen tilkjendegive, at der og føie Tid vilde staae 40,000 Md. for Madrids Porte, og at Ministeriet, vilde gjøres ansvarlig for Følgerne, dersom det ikke strax underkastede sig den retmæssige Konges Autoritæt. Man ventede hvert Øieblik Efterretning om, at enten General Sarsfield er med hele sin Armee gaaet over til D. Carlos, eller at han har gjort Den ne til Fange. Man vidste, at D. Carlos var kommen til Placencia og der udraabt til Konge, samt at ovenmeldte General var marscheret imod ham. Derimod var et apostolisk Korps paa 5000 Md. under en General Zalavas Kommando, brudt op fra Bilbao imod de saakaldte Christinos. Overgeneralen for Dronningens Tropper i de baskiske Provindser, den gamle Castannos, har ved en Proclamation erklæret, at han og alle hans Soldater ville forsvare deres uskyldige og legitime, Dronning Jsabella 11, indtil den sidste Blodsdraabe. - Som officielt meldes fra Paris, at D. Carlos havde den 4de Octbr. forladt D. Miguels Hovedqvarteer og var gaaet over den spanske Grændse. Ligeledes at Bourmont og de øvrige franske Vender-Officerer vare indtrufne til Spanien, og navnlig i Provindsen Estramadura. Endvidere hed det i Paris, at der herskede stor Gjæring i Madrid blandt Almuen, som giver Dronningen Skyld, for at Kongen var død som en Kjætter uden at have faaet det hellige Sakramente. (Som bekjendt døde han jo gandske pludseligt.) Derfor havde ogsaa af 500 Geistlige, som vare indbudne til Kongens Liigbegjængelse, kun Fyrgetyve indfundet sig, endskjøndt enhver af dem skulde have 80 Realer og et stort Voxlys for at følge Liget. Strax efter at Liigbegjængelsen var tilende, var Dronningen, klædt i dybeste Sorg, steget tilhest, og under en glimrende Eskorte redet gjennem alle Stadens Hovedgader. Man havde nær ikke fundet Kongens Testamente, thi han havde forvaret det i en hemmelig Skuffe, hvortil han havde Nøglen i sin Lomme. Blandt Legaterne befinde sig to kunstige Gulddaaser, naar de aabnes, springer der ud af den ene en Due, og af den anden en Tiger. Hiin er testamenteret til Don Francisko, denne til Don Carlos. Der skal læses 20,000 Sjælemesser for Kongen og hans tre afdøde Gemalinder. Til Madrids Fattige skal uddeles 100,000 Realer. Adskillige Klostre skulle have betydelige Summer. J den engelske Bank har den Afdøde staaende en lille Nødsum af 500 Millioner R. Hans aarlige Privatindkomster vare 30 Millioner. J 3 Dage skulde Liget staaet til offentlig Skue, men allerede anden Dag var det saaledes gaaet i Forraadnelse at det maatte lægges i Kiste og lukkes til. Saaledes - tilføier en fransk Avis - ender al jordisk Herlighed! Portugal. Begivenhederne i Spanien have for Øieblikket næsten gandske fortrængt de portugisiske, en naturlig Følge af hines langt vigtigere Jndflydelse paa Europas Politik. Nu høres dog derfra, at D. Miguels Stilling skal være høist fortvivlet. D. Pedros Tropper havde erobret Fortet Obidos, efter et stærkt Bombardement. J alle Skjermydslerseire Pedroiterne, saa D. Miguels Armee var smeltet sammen til 14000 Md., foruden nogle Guerillas bander i Alemtejo og Garnisonen i Yelvas. Hertil kommer endnu, at en Troppeafdeling fra Oporto var falden D. Miguel i Ryggen og havde bemægtiget sig Tørresvedras, saa han nu er i Klemme baade for og bag. Disse Efterretninger ere nu meget glædelige for Dronning Maria, derimod har hun havt den Sorg, at et Dampskib som overbragte en Deel af hendes Følge, tilligemed alle hendes Sager, er forulykket paa Reisen. Allene hendes Sølvtøi som befandt sig ombord derpaa, var over 40,000 Pd. Sterl. værd.